A határozati javaslat elfogadásához

egyszerű többség szükséges,

nyilvános ülésen tárgyalható!
33. számú előterjesztés

Alsónyék Község Önkormányzat Képviselő-testületének 2026. május 26-án 

8.30 órakor megtartandó ülésére
Versenyképes Járások Program keretében beszerzett Szúnyogok elleni védekezéshez szükséges eszközök üzemeltetésére megállapodás
	Előterjesztő: Molnár István János polgármester

Készítette: Bozsolik Zoltán városüzemeltetési irodavezető

Törvényességi ellenőrzést végezte: Kondriczné dr. Varga Erzsébet 

                                                                                jegyző

Pénzügyileg ellenőrizte: Keresztes Katalin pénzügyi irodavezető

Tárgyalja:

Gazdasági és Szociális Bizottság 2026.05.26.


Tisztelt Képviselő-testület!
A szúnyogok elleni védekezéshez szükséges eszközök működtetési és fejlesztési költségeire Bátaszék Város Önkormányzata (Kedvezményezett) a Versenyképes Járások Program keretében a működési, beszerzési, projektmenedzsmenti és kötelező nyilvánosság biztosításának feladataira összesen 8 405 473 Ft támogatásban részesült. 
Az eladó kiválasztására beszerzési eljárás került lefolytatásra. A beszerzési eljárás nyertese az APRÓ CSEPP Kft. ajánlattevő lett. Az adásvételi szerződés 2026. január 23. napján aláírásra került, majd a ködképző gép és tartozékainak átadására 2026. március 26. napján került sor.

A Támogatói Okirat értelmében a fenntartási időszak 3 évig tart. A fenntartási időszak a megvalósítást követő beszámoló elfogadásának napján kezdődik. A fenntartási időszak alatt a Kedvezményezett köteles a beszerzett eszköz állagmegóvását és vagyoni szempontú védelmét saját költségén folyamatosan biztosítani, továbbá köteles gondoskodni a rendeltetésszerű használatáról, illetve az előírt folyamatos karbantartásról, valamint a szükséges javításokról, és a bármely okból szükségessé váló, eredeti állapotnak megfelelő pótlásokról. 

Felek a Konzorciumi Együttműködési Megállapodás 13. pontjában arról rendelkeztek, hogy a fenntartás, üzemeltetés feltételeiről külön megállapodást kötnek.
Tekintettel arra, hogy a beszerzett eszköz rendelkezésre áll, használata érdekében javasoljuk annak üzemeltetésével a BÁT-KOM 2004. Kft. megbízását. Az üzemeltétetés feltételeit szabályozó megállapodás tervezete az előterjesztés mellékletét képezi. Javasoljuk a megállapodás jóváhagyását a határozati javaslat elfogadásával.
H a t á r o z a t i j a v a s l a t:

a 4034462948 azonosító számú Támogatói Okirat alapján beszerzett ködképző gép és tartozékai üzemeltetésére kötendő megállapodás jóváhagyásáról

Alsónyék Község Önkormányzatának Képviselő- testülete,

a) a 4034462948 azonosító számú Támogatói Okirat alapján beszerzett beszerzett eszköz és tartozékai üzemeltetésével a BÁT- KOM 2004 Kft.-t (7140 Bátaszék, Baross u. 1/A, képviseli: Szőke Gergő ügyvezető) bízza meg,
b) az üzemeltetésre vonatkozó megállapodást az előterjesztés melléklete szerinti tartalommal jóváhagyja,

c) felhatalmazza a polgármestert az üzemeltetésre vonatkozó megállapodás aláírására.

Határidő: 2026. június 3.

Felelős: Molnár István János polgármester

             (a megállapodás aláírásáért)

Határozatról értesül: BÁT-KOM 2004 Kft.

                                 Bátaszéki KÖH városüzemeltetési iroda

                                 Bátaszéki KÖH pénzügyi iroda

                                 Irattár

